จัมปูรู

จัมปูรู () เป็นอาหารโอกินาวะที่มีชื่อเสียงชนิดหนึ่ง ประกอบอาหารด้วยการผัด มีส่วนประกอบหลักคือเต้าหู้, ผักรวม, เนื้อหรือปลา, เนื้อตัดเย็นหั่นบาง (luncheon meat), ไข่, ถั่วงอก, มะระ และเครื่องปรุงรสอื่น ๆ ซึ่งส่วนประกอบอย่างเนื้อกระป๋องหั่นบางนั้นมิได้มีขายทั่วไปในญี่ปุ่นแผ่นดินใหญ่ แต่ในโอกินาวะนั้นมีขายอยู่ทั่วไป เพราะได้รับอิทธิพลจากฐานทัพสหรัฐที่ประจำการอยู่บนเกาะ

คำว่า "จัมปูรู" ในภาษาโอกินาวะนั้นมีความหมายว่า "ผสมไปบางอย่าง" ซึ่งสื่อถึงการผสมผสานระหว่างวัฒนธรรมโอกินาวะ, จีน, ญี่ปุ่นแผ่นดินใหญ่, อุษาคเนย์ และอเมริกาเหนือ โดยยืมมาคำว่า "จัมปูร์" (อย่างเดียวกับคำว่า นาซีจัมปูร์) ในภาษามลายู-อินโดนีเซียแปลว่า "ผสม"

 ความหลากหลาย 
 โกยาจัมปูรู มีส่วนประกอบได้แก่ มะระ (โกยา), ไข่, เต้าหู้ และเนื้อกระป๋องหั่นบาง หรืออาจใส่ผักต่าง ๆ อย่างแคร์รอตมาประกอบได้ตามชอบ
 โทฟุจัมปูรู มีส่วนประกอบได้แก่ เต้าหู้ (โทฟุ), ผักรวม, เนื้อหมูกระป๋อง (spam), เบคอน, หมูสามชั้นหั่นบาง หรือทูน่ากระป๋อง โดยเฉพาะเต้าหู้โอกินาวะจะต่างจากเต้าหู้ของญี่ปุ่นแผ่นดินใหญ่เพราะเนื้อเต้าหู้จะไม่แตกจนเละขณะทำการผัด
 มามินะจัมปูรู มีส่วนประกอบหลักคือถั่วงอก
 ฟุจัมปูรู โดย ฟุ คือแป้งชนิดหนึ่งที่ทำจากกลูเตนข้าวสาลีและไข่ มีส่วนประกอบได้แก่ ฟุ, ผักรวม และเนื้อสัตว์
 โซเม็นจัมปูรู หรือ โซมินจัมปูรู ในภาษาโอกินาวะ มีเส้นโซเม็งส่วนประกอบหลัก โดยจะผัดเบา ๆ กับน้ำมัน ใส่เนื้อสัตว์และต้นหอม

 ดูเพิ่ม 
 รายชื่ออาหารจากเต้าหู้

 อ้างอิง 

แหล่งข้อมูลอื่น


หมวดหมู่:อาหารโอกินาวะ
หมวดหมู่:อาหารจากเนื้อหมูของญี่ปุ่น
หมวดหมู่:อาหารจากผักของญี่ปุ่น
หมวดหมู่:อาหารจากเต้าหู้